बेटी के साथ पहुंचे आमिर खान, श्रद्धा कपूर से लेकर अनिल कपूर तक कई सेलेब्स आए नजर
Reliance Jio Studios Grand Event At Jio World Convention Center Mumbai. Latest Photos Update. जियो स्टूडियो ने मुंबई में जियो वर्ल्ड कनवेंशन सेंटर में एक ग्रैंड इवेंट रखा, जिसमें कई फिल्मी सितारों ने शिरकत की
जियो स्टूडियो ने मुंबई में जियो वर्ल्ड कनवेंशन सेंटर में एक ग्रैंड इवेंट रखा, जिसमें कई फिल्मी सितारों ने शिरकत की। इवेंट में शाहिद कपूर, आमिर खान, आमिर की बेटी आयरा खान, नाना पाटेकर, शनाया कपूर, श्रद्धा कपूर, वरुण धवन, टाइगर श्रॉफ, मौनी रॉय, कृति सेनन, नूपुर सेनन, भूमि पेडनेकर, अनिल कपूर समेत सभी सेलेब्स ग्लैमरस अंदाज में नजर आए।
जियो स्टूडियो ने की 100 प्रोजेक्ट्स की अनाउंसमेंट
इस इवेंट में जियो स्टूडियोज दस नहीं बीस नहीं बल्कि 100 अलग-अलग प्रोजेक्ट्स की अनाउंसमेंट की है। ये सभी हिंदी, मराठी, बंगाली, गुजराती और भोजपुरी सहित कई भाषाओं में रिलीज किए जाएंगे। जिसमें शाहरुख खान-स्टारर 'डंकी', शाहिद कपूर की ब्लडी डैडी, वरुण धवन की 'भेड़िया 2' और राजकुमार राव की 'स्त्री 2' के सीक्वल समेत100 से अधिक फिल्म और वेब सीरीज के नाम शामिल हैं।
ओटीटी से कमबैक के लिए तैयार हैं नाना पाटेकर
नाना पाटेकर जल्द ही ओटीटी प्लेटफॉर्म के जरिए कमबैक करने जा रहे हैं। जियो स्टूडियोज ने प्रकाश झा द्वारा निर्देशित एक राजनीतिक थ्रिलर फिल्म 'लाल बत्ती' की अनाउंसमेंट की है। इसमें नाना पाटेकर के साथ संजय कपूर भी दिखाई देंगे।